CELEX: 
Language: sk
Date: 2020-07-14 00:00:00
Title: DELEGOVANÉ NARIADENIE KOMISIE (EÚ) …/… ktorým sa mení nariadenie Európskeho parlamentu a Rady (ES) č. 273/2004 a nariadenie Rady (ES) č. 111/2005, pokiaľ ide o zaradenie určitých drogových prekurzorov do zoznamu určených látok

EURÓPSKA
                         KOMISIA

                                                  V Bruseli 14. 7. 2020
                                                  C(2020) 4691 final

                DELEGOVANÉ NARIADENIE KOMISIE (EÚ) …/…

                                     z 14. 7. 2020,

      ktorým sa mení nariadenie Európskeho parlamentu a Rady (ES) č. 273/2004
     a nariadenie Rady (ES) č. 111/2005, pokiaľ ide o zaradenie určitých drogových
                       prekurzorov do zoznamu určených látok

                              (Text s významom pre EHP)

SK                                                                                   SK
 ---pagebreak---                                         DÔVODOVÁ SPRÁVA

     1.       KONTEXT DELEGOVANÉHO AKTU
     Drogové prekurzory sú chemické látky, ktoré sa môžu použiť na nezákonnú výrobu
     omamných alebo psychotropných látok. V nariadení Európskeho parlamentu a Rady (ES)
     č. 273/2004 sa stanovujú opatrenia na monitorovanie obchodu s drogovými prekurzormi
     v EÚ, zatiaľ čo v nariadení Rady (ES) č. 111/2005 sa upravuje obchod s drogovými
     prekurzormi medzi EÚ a tretími krajinami.
     Uvedené dve nariadenia spoločne zavádzajú opatrenia uvedené v článku 12 Dohovoru
     Organizácie Spojených národov proti nedovolenému obchodu s omamnými a psychotropnými
     látkami z 19. decembra 19881 (ďalej len „Dohovor OSN z roku 1988“).
     V decembri 2013 boli tieto dve nariadenia zmenené s cieľom posilniť účinnosť kontrolných
     opatrení týkajúcich sa drogových prekurzorov. Bola zavedená právomoc prijímať delegované
     akty na zaradenie nových látok do zoznamu určených látok, čím sa umožní rýchle
     prispôsobenie týchto nariadení novým trendom v oblasti zneužívania drogových prekurzorov.
     Ďalšími zmenami týchto dvoch nariadení sa zaradili do zoznamov určených látok ďalšie látky.
     Komisia Spojených národov pre omamné látky (CND) rozhodla svojimi rozhodnutiami 62/10,
     62/11 a 62/12 prijatými na jej 62. zasadnutí 19. marca 2019 o zaradení troch látok, 3,4-MDP-2-P
     metylglycidátu2 („PMK glycidát“), 3,4-MDP-2-P kyseliny metylglycidovej („PMK kyselina
     glycidová“) a alfa-fenylacetoacetamidu (APAA), do tabuľky I dohovoru. Okrem toho sa Komisia
     CND vo svojom rozhodnutí 63/1 prijatom na jej 63. zasadnutí 4. marca 2020 rozhodla zaradiť do
     tabuľky I dohovoru metyl-alfa-fenylacetoacetát (MAPA). Európska komisia preto musí prijať
     delegované nariadenie, ktorým sa zmení nariadenie (ES) č. 273/2004 a nariadenie Rady (ES)
     č. 111/2005, s cieľom zaradiť tieto štyri látky do príloh k týmto nariadeniam. Následné zaradenie
     týchto štyroch látok medzi určené látky podľa nariadení (ES) č. 273/2004 a (ES) č. 111/2005
     umožňuje zintenzívniť kontroly používania týchto látok s cieľom zabrániť ich zneužívaniu na
     nezákonnú výrobu amfetamínov a MDMA, všeobecne známeho ako „extáza“.
     Jednoduchosť, s akou možno tieto štyri látky transformovať tak, aby poslúžili na výrobu
     amfetamínov a MDMA, rozsah následných sociálnych problémov a problémov v oblasti
     verejného zdravia súvisiacich s užívaním amfetamínov a MDMA, absencia známych
     zákonných použití a obmedzená dodatočná záťaž pre príslušné orgány opodstatňujú zaradenie
     týchto látok do zoznamu určených látok podľa nariadení č. 273/2004 a č. 111/2005.
     Podobne sa často pri nelegálnej výrobe amfetamínov používajú metyl-2-metyl-3-fenyloxirán-
     2-karboxylát (BMK metylglycidát) a kyselina 2-metyl-3-fenyloxirán-2-karboxylová (BMK
     kyselina glycidová), hoci neboli zaradené do tabuliek Dohovoru OSN z roku 1988.
     Jednoduchosť, s akou možno tieto dve látky transformovať tak, aby poslúžili na výrobu
     amfetamínov, rozsah následných sociálnych problémov a problémov v oblasti verejného
     zdravia súvisiacich s užívaním amfetamínov, absencia významných zákonných použití týchto
     látok a obmedzená dodatočná záťaž pre príslušné orgány opodstatňujú zaradenie týchto látok
     do zoznamu určených látok podľa nariadení č. 273/2004 a č. 111/2005, čím sa prekračuje
     rámec povinností vyplývajúcich z Dohovoru OSN z roku 1988.
     Červený fosfor má významné zákonné využitie, ale v EÚ sa často odkláňa z legálnych kanálov
     a zneužíva na nezákonnú výrobu metamfetamínu. Každý rok sa v EÚ odstaví značný počet
     nelegálnych laboratórií na metamfetamín. Odhaduje sa, že nezákonná výroba dosahuje 10 až 12
     1
            Ú. v. ES L 326, 24.11.1990, s. 57.
     2
            Z dôvodu konzistentnosti sa tieto látky uvedú v prílohách k nariadeniam podľa uznaných noriem
            Medzinárodnej únie pre čistú a aplikovanú chémiu (IUPAC).

SK                                                   1                                                      SK
 ---pagebreak---      ton ročne, pričom tento údaj sa týka iba jedného členského štátu. Okrem toho sa nedávno
     objavili presvedčivé indície o tom, že nezákonná výroba metamfetamínu sa rozširuje do čoraz
     väčšieho počtu členských štátov.
     Metamfetamín je veľmi návyková droga a v niektorých regiónoch EÚ predstavuje vážny
     problém pre spoločnosť a verejné zdravie. Vzhľadom na to je primerané a opodstatnené zahrnúť
     červený fosfor do zoznamu určených látok podľa nariadení č. 273/2004 a č. 111/2005.
     Možnosť zaradenia medzi určené látky kategórie 1 alebo 2 podľa nariadenia (ES) č. 273/2004
     a nariadenia (ES) č. 111/2005
     Komisia disponuje diskrečnou právomocou, pokiaľ ide o to, či sa príslušné štyri látky zaradia
     na základe Dohovoru OSN z roku 1988 do kategórie 1 alebo kategórie 2 uvedených nariadení.
     Zaradenie do kategórie 3 uvedených nariadení nie je vhodné, pretože by to znamenalo
     nemožnosť vyhovieť povinnostiam vyplývajúcim z Dohovoru OSN z roku 1988. Kategória 4,
     ktorá existuje len pre nariadenie Rady (ES) č. 111/2005, je takisto vylúčená, pretože táto
     kategória môže zahŕňať len lieky a veterinárne lieky obsahujúce určené látky.
     Látky určené v kategórii 1 predstavujú najväčšie riziko v prípade zneužitia a zvyčajne sa
     úplne alebo čiastočne začleňujú do molekuly omamnej alebo psychotropnej látky
     (t. j. bezprostredný prekurzor). Kontrolné a monitorovacie opatrenia uplatniteľné na tieto
     látky sú preto v oboch nariadeniach najprísnejšie.
     Látky zaradené do kategórie 2 predstavujú nižšie riziko alebo množstvá týchto látok zneužívané
     na nezákonnú výrobu drog predstavujú tak malý podiel celkového množstva legálne
     predávaného a používaného v EÚ, že ich určenie v rámci kategórie 1 by spôsobilo neprimeranú
     záťaž; preto sú zodpovedajúce kontrolné a monitorovacie opatrenia o niečo menej prísne.
     Látky kategórie 1 sa musia uchovávať v zabezpečených priestoroch (napr. pod zámkou,
     v priestoroch s kamerovým monitorovaním atď.) a každý prevádzkovateľ obchodujúci
     s týmito látkami musí mať na to povolenie. Pre látky kategórie 2 neexistuje žiadna povinnosť
     skladovania v zabezpečených priestoroch a prevádzkovatelia musia byť len zaregistrovaní.
     Pokiaľ ide o kontrolu zahraničného obchodu, hlavným rozdielom medzi týmito dvomi
     kategóriami je to, že na látky v kategórii 1 sa vyžadujú dovozné a vývozné povolenia, zatiaľ
     čo na látky kategórie 2 sa vzťahuje iba povinnosť predložiť vývozné povolenie.
     Zákonné používanie látok
     Na základe informácií zhromaždených počas postupu určenia v Dohovore OSN z roku 1988
     možno vyvodiť záver, že neexistuje zákonný obchod a používanie PMK kyseliny glycidovej,
     PMK glycidátu, APAA a MAPA. Počas analýzy, ktorá viedla k súčasnému návrhu zaradiť
     BMK metylglycidát a BMK kyselinu glycidovú medzi určené látky do nariadení č. 273/2004
     a č. 111/2005, sa ukázalo, že tieto látky nemajú v EÚ žiadne významné zákonné použitia.
     Keďže týchto šesť látok možno ľahko transformovať tak, aby poslúžili na výrobu
     amfetamínov a MDMA, vzhľadom na rozsah následných sociálnych problémov a problémov
     v oblasti verejného zdravia súvisiacich s užívaním amfetamínov a MDMA a obmedzenú
     dodatočnú záťaž pre príslušné orgány a prevádzkovateľov by ich zaradenie medzi určené
     látky v rámci kategórie 1 nespôsobilo neprimeranú záťaž.
     Na druhej strane, červený fosfor má významné zákonné využitie. V záujme toho, aby sa v rámci
     vnútorného obchodu v EÚ predišlo zneužívaniu tejto látky, ktorá má zákonné využitie, na
     využitie nezákonné, sa preto navrhuje zaradiť ju do kategórie 2A v prílohe I k nariadeniu (ES)
     č. 273/2004 ako určenú látku. Prah 0,1 kg sa použije na zmiernenie povinností vyplývajúcich
     z nariadenia v prípade, že príslušné množstvo nepresiahne tento prah počas obdobia jedného
     roka. Tento prah bol stanovený po dohode s príslušnými orgánmi členských štátov.

SK                                                 2                                                  SK
 ---pagebreak---      Hoci v súčasnosti nie je známe, či dochádza takisto k zneužívaniu červeného fosforu
     získavaného z obchodu medzi EÚ a tretími krajinami, je veľmi pravdepodobné, že keď sa
     bude obchod v rámci EÚ monitorovať, výrobcovia nelegálnych drog sa pokúsia túto látku
     získavať jej odklonením z obchodu medzi EÚ a tretími krajinami. Preto by sa červený fosfor
     mal takisto zaradiť do kategórie 2 v prílohe k nariadeniu (ES) č. 111/2005. Tým sa tiež
     zabezpečí, že súbežnosť medzi látkami zaradenými v nariadení (ES) č. 273/2004 a v nariadení
     (ES) č. 111/2005 bude zachovaná aj naďalej, a zjednoduší sa tým vykonávanie týchto
     nariadení zo strany prevádzkovateľov a príslušných orgánov.
     Pri príležitosti zmeny oboch nariadení je takisto vhodné aktualizovať príslušné číselné znaky
     KN látok uvedených v rôznych prílohách.

     2.      KONZULTÁCIE PRED PRIJATÍM AKTU
     V súlade s odsekom 4 Spoločnej dohody Európskeho parlamentu, Rady a Komisie
     o delegovaných aktoch sa pri vypracúvaní tohto delegovaného aktu uskutočnili primerané
     a transparentné konzultácie, a to aj na úrovni expertov. Návrh delegovaného aktu bol
     predložený Európskemu parlamentu 22. januára 2020. Skupina expertov na drogové prekurzory
     návrh podrobne prerokovala na svojich zasadnutiach 14. – 15. mája 2018, 21. – 22. novembra
     2018, 27. – 28. mája 2019 a 28. – 29. novembra 2019. Okrem toho bol skupine 2. októbra 2019
     predložený návrh znenia delegovaného aktu a 22. januára 2020 revidovaný návrh znenia.

     3.      PRÁVNE PRVKY DELEGOVANÉHO AKTU
     Na základe článku 15 nariadenia Európskeho parlamentu a Rady (ES) č. 273/2004 zmeneného
     nariadením (EÚ) č. 1258/2013 a článku 30a nariadenia Rady (ES) č. 111/2005 zmeneného
     nariadením Európskeho parlamentu a Rady (EÚ) č. 1259/2013 je Komisia splnomocnená
     prijímať delegované akty s cieľom prispôsobiť prílohy novým trendom v oblasti zneužívania
     drogových prekurzorov a sledovať všetky zmeny tabuliek v prílohe k príslušnému dohovoru
     Organizácie Spojených národov.
     Ako sa uvádza v kapitole 1, v prípade PMK kyseliny glycidovej, PMK glycidátu, APAA
     a MAPA je potrebné sledovať zmeny tabuliek uvedených v prílohe k Dohovoru OSN z roku
     1988. BMK metylglycidát, BMK kyselina glycidová a červený fosfor sú látky, ktoré sa často
     používajú na nedovolené účely a ktoré predstavujú pre členské štáty stále väčšie výzvy.
     Prílohy k nariadeniu (ES) č. 273/2004 a k nariadeniu (ES) č. 111/2005 by sa preto mali
     prispôsobiť novým trendom v oblasti zneužívania v súlade s delegovaním právomocí
     stanoveným v nariadení (ES) č. 273/2004 a nariadení (ES) č. 111/2005.
     Nariadenia č. 273/2004 a č. 111/2005 sú úzko prepojené. Spoločne zavádzajú opatrenia
     uvedené v článku 12 Dohovoru Organizácie Spojených národov proti nedovolenému obchodu
     s omamnými a psychotropnými látkami z 19. decembra 1988. Spoločné vykonávacie pravidlá
     pre nariadenia č. 273/2004 a č. 111/2005 boli prijaté prostredníctvom delegovaného
     nariadenia Komisie (EÚ) 2015/1011 a vykonávacieho nariadenia Komisie (EÚ) 2015/1013.
     Vzhľadom na uvedené skutočnosti je zlúčenie dvoch rôznych právomocí na základe rôznych
     základných legislatívnych aktov do jediného delegovaného aktu opodstatnené úzkou vecnou
     súvislosťou medzi predmetnými právomocami.

SK                                                3                                                  SK
 ---pagebreak---                           DELEGOVANÉ NARIADENIE KOMISIE (EÚ) …/…

                                                   z 14. 7. 2020,

            ktorým sa mení nariadenie Európskeho parlamentu a Rady (ES) č. 273/2004
           a nariadenie Rady (ES) č. 111/2005, pokiaľ ide o zaradenie určitých drogových
                             prekurzorov do zoznamu určených látok

                                            (Text s významom pre EHP)

     EURÓPSKA KOMISIA,
     so zreteľom na Zmluvu o fungovaní Európskej únie,
     so zreteľom na nariadenie Európskeho parlamentu a Rady (ES) č. 273/2004 z 11. februára
     2004 o prekurzoroch drog1, a najmä na jeho článok 15,
     so zreteľom na nariadenie Rady (ES) č. 111/2005 z 22. decembra 2004, ktorým sa stanovujú
     pravidlá sledovania obchodu s drogovými prekurzormi medzi Úniou a tretími krajinami2,
     a najmä na jeho článok 30a,
     keďže:
     (1)      Príloha I k nariadeniu (ES) č. 273/2004 a príloha k nariadeniu (ES) č. 111/2005
              obsahujú každá zoznam určených látok, ktoré podliehajú viacerým harmonizovaným
              kontrolným a monitorovacím opatreniam stanoveným danými nariadeniami.
     (2)      Prostredníctvom rozhodnutí Komisie pre omamné látky Organizácie Spojených
              národov 62/10, 62/11 a 62/12, ktoré boli prijaté na jej šesťdesiatom druhom zasadnutí
              19. marca 2019, sa tri látky, metyl 3-(1,3-benzodioxol-5-yl) -2-metyloxirán-2-
              karboxylát (PMK metylglycidát), kyselina 3- (1,3-benzodioxol-5-yl) -2-metyloxirán-2-
              karboxylová (PMK kyselina glycidová) a alfa-fenylacetoacetamid (APAA), zaradili do
              tabuľky I Dohovoru Organizácie Spojených národov proti nedovolenému obchodu
              s omamnými a psychotropnými látkami z 19. decembra 19883 (ďalej len „Dohovor
              OSN z roku 1988“). Okrem toho Komisia CND rozhodnutím 63/1 prijatým na jej 63.
              zasadnutí 4. marca 2020 zaradila do tabuľky I Dohovoru OSN z roku 1988 látku
              metyl-alfa-fenylacetoacetát (MAPA).
     (3)      Jedným z účelov nariadenia (ES) č. 273/2004 a nariadenia (ES) č. 111/2005 je
              implementácia článku 12 Dohovoru OSN z roku 1988 v Únii. PMK metylglycidát,
              PMK kyselina glycidová, APAA a MAPA by sa preto mali zaradiť do prílohy I
              k nariadeniu (ES) č. 273/2004 a do prílohy k nariadeniu (ES) č. 111/2005.
     (4)      Určené látky uvedené v prílohe I k nariadeniu (ES) č. 273/2004 a v prílohe
              k nariadeniu (ES) č. 111/2005 sú rozdelené do kategórií, na ktoré sa vzťahujú rôzne
              opatrenia s cieľom dosiahnuť primeranú rovnováhu medzi úrovňou ohrozenia, ktorú
              jednotlivé špecifické látky predstavujú, a záťažou pre zákonný obchod. Najprísnejšie
              kontrolné a monitorovacie opatrenia sa vzťahujú na látky kategórie 1. Látky kategórie

     1
              Ú. v. EÚ L 47, 18.2.2004, s. 1.
     2
              Ú. v. EÚ L 22, 26.1.2005, s. 1.
     3
              Ú. v. ES L 326, 24.11.1990, s. 57.

SK                                                       4                                            SK
 ---pagebreak---             1 sa musia napríklad uchovávať v zabezpečených priestoroch a každý prevádzkovateľ
            obchodujúci s takýmito látkami musí mať na to povolenie.
     (5)    PMK metylglycidát a PMK kyselina glycidová sú bezprostrednými prekurzormi 3,4-
            metyléndioxymetamfetamínu (MDMA), všeobecne známeho ako „extáza“. APAA
            a MAPA sú bezprostrednými prekurzormi amfetamínov. Inými slovami, uvedené látky
            možno jednoduchým spôsobom transformovať na MDMA alebo amfetamíny.
     (6)    Zneužívanie MDMA a amfetamínov spôsobuje v niektorých regiónoch Únie vážne
            sociálne problémy, ako aj problémy v oblasti verejného zdravia. Navyše, organizované
            zločinecké skupiny v Únii vyrábajú obrovské množstvá MDMA a amfetamínov.
            Veľké množstvá MDMA a amfetamínov sa vyvážajú takisto do tretích krajín.
     (7)    V Únii neexistuje známa zákonná výroba PMK metylglycidátu, PMK kyseliny
            glycidovej, APAA a MAPA, ako ani známy zákonný obchod s týmito látkami alebo
            ich známe zákonné využitie. Zahrnutie týchto látok do kategórie 1 v prílohe I
            k nariadeniu (ES) č. 273/2004 a v prílohe k nariadeniu (ES) č. 111/2005 by preto pre
            hospodárske subjekty a príslušné orgány v Únii nepredstavovalo žiadnu dodatočnú
            administratívnu záťaž.
     (8)    Vzhľadom na hrozbu, ktorú PMK metylglycidát, PMK kyselina glycidová, APAA
            a MAPA predstavujú pre sociálnu oblasť a oblasť verejného zdravia v Únii,
            a vzhľadom na to, že ich zaradenie medzi určené látky nebude mať žiadny vplyv na
            ich zákonný obchod, výrobu a využitie v Únii, by sa uvedené látky mali zaradiť do
            kategórie 1 v prílohe I k nariadeniu (ES) č. 273/2004 a v prílohe k nariadeniu (ES)
            č. 111/2005.
     (9)    Metyl-2-metyl-3-fenyloxirán-2-karboxylát (BMK metylglycidát) a kyselina 2-metyl-3-
            fenyloxirán-2-karboxylová (BMK kyselina glycidová) sú takisto látky, ktoré sú
            bezprostrednými prekurzormi amfetamínov a ktoré sa často používajú na nezákonnú
            výrobu amfetamínov. Uvedené látky by sa preto mali zaradiť do prílohy I k nariadeniu
            (ES) č. 273/2004 a do prílohy k nariadeniu (ES) č. 111/2005.
     (10)   V Únii neexistuje významná zákonná výroba BMK metylglycidátu a BMK kyseliny
            glycidovej, ako ani známy zákonný obchod s týmito látkami alebo ich známe zákonné
            využitie. Zahrnutie týchto látok do kategórie 1 v prílohe I k nariadeniu (ES)
            č. 273/2004 a v prílohe k nariadeniu (ES) č. 111/2005 by preto pre hospodárske
            subjekty a príslušné orgány v Únii nepredstavovalo žiadnu dodatočnú administratívnu
            záťaž.
     (11)   Vzhľadom na hrozbu, ktorú BMK metylglycidát a BMK kyselina glycidová
            predstavujú pre spoločnosť a verejné zdravie v Únii, a vzhľadom na to, že ich
            zaradenie medzi určené látky bude mať len okrajový vplyv na ich zákonný obchod,
            výrobu a využívanie v Únii, by sa uvedené látky mali zaradiť do kategórie 1 v prílohe
            I k nariadeniu (ES) č. 273/2004 a v prílohe k nariadeniu (ES) č. 111/2005.
     (12)   Červený fosfor sa často zneužíva pri obchodovaní na vnútornom trhu a využíva sa
            v Únii na nedovolenú výrobu metamfetamínu. Používa sa ako katalyzátor na
            stimuláciu chemickej konverzie efedrínu alebo pseudoefedrínu na metamfetamín,
            pričom efedrín a pseudoefedrín sú už zaradené do kategórie 1 v prílohe I k nariadeniu
            (ES) č. 273/2004 a v prílohe k nariadeniu (ES) č. 111/2005. Červený fosfor by sa mal
            preto zaradiť do prílohy I k nariadeniu (ES) č. 273/2004.
     (13)   Metamfetamín je veľmi návyková droga, ktorá v niektorých regiónoch Únie
            predstavuje vážny problém pre spoločnosť a verejné zdravie.

SK                                                5                                                 SK
 ---pagebreak---      (14)   Červený fosfor má však významné a rôznorodé zákonné použitia, napr. pri výrobe
            spomaľovačov horenia v plastoch, pyrotechnike a hlavičkách bezpečnostných zápaliek
            a trúbkach horákov.
     (15)   S cieľom dosiahnuť primeranú rovnováhu medzi hrozbou, ktorú červený fosfor
            predstavuje pre spoločnosť a verejné zdravie v Únii, a zaťažením pre zákonný obchod
            s uvedenou látkou na vnútornom trhu, by sa červený fosfor mal zaradiť do kategórie
            2A v prílohe I k nariadeniu (ES) č. 273/2004.
     (16)   Hoci v súčasnosti nie je známe, či dochádza takisto k zneužívaniu červeného fosforu
            získavaného z obchodu medzi Úniou a tretími krajinami, je veľmi pravdepodobné, že
            keď bude obchodovanie s touto látkou na vnútornom trhu podliehať kontrole
            v kontexte nariadenia (ES) č. 273/2004, výrobcovia nelegálnych drog sa pokúsia túto
            látku získavať jej odklonením z obchodu mimo Únie. Červený fosfor preto predstavuje
            vysoké riziko zneužitia, pokiaľ ide o obchod medzi Úniou a tretími krajinami, a preto
            by mal byť takisto zaradený do kategórie 2 v prílohe k nariadeniu (ES) č. 111/2005.
            Tým sa tiež zabezpečí, že súbežnosť medzi látkami zaradenými v nariadeniach (ES)
            č. 273/2004 a (ES) č. 111/2005 bude zachovaná aj naďalej, a zjednoduší sa
            vykonávanie uvedených nariadení zo strany prevádzkovateľov a príslušných orgánov.
     (17)   V prílohe II k nariadeniu (ES) č. 273/2004 sa stanovujú kvantitatívne prahy pre
            transakcie týkajúce sa určitých látok uskutočnené počas obdobia jedného roka.
            Účelom uvedenej prílohy je zabrániť nenáležitému obmedzovaniu zákonného
            obchodovania s uvedenými látkami v prípadoch, keď je možné znížiť alebo odstrániť
            riziko ich zneužitia na nelegálne účely obmedzením obmedzení obchodu na množstvá
            nad určitý prah. Na základe dostupných dôkazov a konzultácií s príslušnými orgánmi
            členských štátov by sa uvedený prah pre červený fosfor mal stanoviť na 0,1 kg.
     (18)   V tejto súvislosti je takisto vhodné aktualizovať číselné znaky kombinovanej
            nomenklatúry (číselné znaky KN) v nariadeniach (ES) č. 273/20014 a (ES)
            č. 111/2005 na základe poslednej verzie kombinovanej nomenklatúry prijatej
            vykonávacím nariadením Komisie (EÚ) č. 2019/17764 a uplatniteľnej od 1. januára
            2020, aby sa zabezpečilo správne zatriedenie určených látok.
     (19)   Keďže látku alfa-fenylacetoacetonitril príslušné orgány v členských štátoch bežne
            označujú ako APAAN, uvedená skratka by sa mala doplniť do prílohy I k nariadeniu
            (ES) č. 273/2004 a do prílohy k nariadeniu (ES) č. 111/2005.
     (20)   Nariadenia (ES) č. 273/2004 a (ES) č. 111/2005 by sa preto mali zodpovedajúcim
            spôsobom zmeniť.
     (21)   Vzhľadom na to, že červený fosfor sa v Únii v značnom rozsahu zákonne vyrába
            a používa a že sa s ním zákonne obchoduje, hospodárske subjekty a príslušné orgány
            by mali mať dostatočný čas na prispôsobenie sa novým obmedzeniam, ktoré sa
            zavádzajú týmto nariadením v súvislosti s uvedenou látkou.
     (22)   Nariadením (ES) č. 273/2004 spolu s nariadením (ES) č. 111/2005 sa vykonávajú
            určité ustanovenia Dohovoru OSN z roku 1988. Vzhľadom na úzku vecnú prepojenosť
            týchto dvoch nariadení je opodstatnené prijať príslušné zmeny prostredníctvom
            jediného delegovaného aktu,

     4
            Vykonávacie nariadenie Komisie (EÚ) 2019/1776 z 9. októbra 2019, ktorým sa mení príloha I
            k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom
            sadzobníku (Ú. v. EÚ L 280, 31.10.2019, s. 1).

SK                                                   6                                                     SK
 ---pagebreak---      PRIJALA TOTO NARIADENIE:

                                               Článok 1
                                  Zmeny nariadenia (ES) č. 273/2004
     Prílohy I a II k nariadeniu (ES) č. 273/2004 sa menia v súlade s prílohou I k tomuto
     nariadeniu.

                                               Článok 2
                                  Zmeny nariadenia (ES) č. 111/2005
     Príloha k nariadeniu (ES) č. 111/2005 sa mení v súlade s prílohou II k tomuto nariadeniu.

                                               Článok 3

                                Nadobudnutie účinnosti a uplatňovanie
     Toto nariadenie nadobúda účinnosť dvadsiatym dňom po jeho uverejnení v Úradnom vestníku
     Európskej únie.

     Bod (1) písm. b) a bod (2) prílohy I a bod (2) písm. b) prílohy II sa uplatňujú od... [vložte
     dátum, ktorý nasleduje po uplynutí jedného mesiaca odo dňa nadobudnutia účinnosti tohto
     nariadenia].
     Toto nariadenie je záväzné v celom rozsahu a priamo uplatniteľné vo všetkých členských
     štátoch.
     V Bruseli 14. 7. 2020

                                                 Za Komisiu
                                                 predsedníčka
                                                 Ursula VON DER LEYEN

SK                                                 7                                                 SK
 ---documentbreak---                          EURÓPSKA
                         KOMISIA

                                                V Bruseli 14. 7. 2020
                                                C(2020) 4691 final

                                                ANNEXES 1 to 2

                                      PRÍLOHY

                                          k

              DELEGOVANÉMU NARIADENIU KOMISIE (EÚ) …/...,

      ktorým sa mení nariadenie Európskeho parlamentu a Rady (ES) č. 273/2004
     a nariadenie Rady (ES) č. 111/2005, pokiaľ ide o zaradenie určitých drogových
                       prekurzorov do zoznamu určených látok

SK                                                                                   SK
 ---pagebreak---                                          PRÍLOHA I

Prílohy I a II k nariadeniu (ES) č. 273/2004 sa menia takto:
1.     Príloha I sa mení takto:
       a)      tabuľka „KATEGÓRIA 1“ sa mení takto:
            i) zápis týkajúci sa alfa-fenylacetoacetonitrilu sa nahrádza takto:

                                               Označenie KN         Číselný
                  Látka                                                            Číslo CAS
                                               (ak je odlišné)     znak KN

„alfa-fenylacetoacetonitril (APAAN)                               2926 40 00      4468-48-8“

            ii) pri zápise týkajúcom sa (1R,2S)-(-)-chlórefedrínu sa číselný znak KN
                „2939 99 00“ nahrádza číselným znakom KN „2939 79 90“;

            iii) pri zápise týkajúcom sa (1S,2R)-(+)-chlórefedrínu sa číselný znak KN
                 „2939 99 00“ nahrádza číselným znakom KN „2939 79 90“;

            iv) pri zápise týkajúcom sa (1S,2S)-(+)-chlórpseudoefedrínu sa číselný znak KN
                „2939 99 00“ nahrádza číselným znakom KN „2939 79 90“;

            v) pri zápise týkajúcom sa (1R,2R)-(-)-chlórpseudoefedrínu sa číselný znak KN
               „2939 99 00“ nahrádza číselným znakom KN „2939 79 90“;

            vi) nasledujúce zápisy sa vkladajú na príslušné miesto v poradí podľa číselného
                znaku KN:

                                               Označenie KN         Číselný
                  Látka                                                            Číslo CAS
                                               (ak je odlišné)     znak KN

„metyl 3-(1,3-benzodioxol-5-yl)-2-
metyloxirán-2-karboxylát (PMK                                     2932 99 00      13605-48-6
metylglycidát)

kyselina 3-(1,3-benzodioxol-5-yl)-2-
metyloxirán-2-karboxylová (PMK                                    2932 99 00      2167189-50-4
kyselina glycidová)

alfa-fenylacetoacetamid (APAA)                                    2924 29 70      4433-77-6

metyl-2-metyl-3-fenyloxirán-2-karboxylát
                                                                  2918 99 90      80532-66-7
(BMK metylglycidát)

kyselina 2-metyl-3-fenyloxirán-2-
                                                                  2918 99 90      25547-51-7
karboxylová

                                               1
 ---pagebreak--- (BMK kyselina glycidová)

metyl-alfa-fenylacetoacetát (MAPA)                                2918 30 00   16648-44-5“;
     b) v tabuľke „PODKATEGÓRIA 2A“ sa nasledujúce zápisy vkladajú na príslušné
        miesto v poradí podľa číselného znaku KN:

                                                Označenie KN        Číselný
                   Látka                                                        Číslo CAS
                                                (ak je odlišné)    znak KN

„Červený fosfor                                                   2804 70 00   7723-14-0“;
     c) v tabuľke „PODKATEGÓRIA 2B“ sa pri zápise týkajúcom sa kyseliny antranilovej
        číselný znak KN „2922 43 00“ nahrádza číselným znakom KN „ex2939 43 00“;
     d) v tabuľke „KATEGÓRIA 3“ sa pri zápise týkajúcom sa kyseliny sírovej číselný znak
        KN „2807 00 10“ nahrádza číselným znakom KN „2807 00 00“;
2.      v tabuľke v prílohe II sa dopĺňa tento zápis:

                   Látka                                           Prah

„Červený fosfor                                0,1 kg“

                                                2
 ---pagebreak---                                        PRÍLOHA II

Príloha k nariadeniu (ES) č. 111/2005 sa mení takto:
1.     tabuľka „KATEGÓRIA 1“ sa mení takto:
       a)     zápis týkajúci sa alfa-fenylacetoacetonitrilu sa nahrádza takto:

                                              Označenie KN          Číselný
                  Látka                                                           Číslo CAS
                                              (ak je odlišné)      znak KN

„alfa-fenylacetoacetonitril (APAAN)                              2926 40 00      4468-48-8“
       b)     pri zápise týkajúcom sa (1R,2S)-(-)-chlórefedrínu sa číselný znak KN
              „2939 99 00“ nahrádza číselným znakom KN „2939 79 90“;
       c)     pri zápise týkajúcom sa (1S,2R)-(+)-chlórefedrínu sa číselný znak KN
              „2939 99 00“ nahrádza číselným znakom KN „2939 79 90“;
       d)     pri zápise týkajúcom sa (1S,2S)-(+)-chlórpseudoefedrínu sa číselný znak KN
              „2939 99 00“ nahrádza číselným znakom KN „2939 79 90“;
       e)     pri zápise týkajúcom sa (1R,2R)-(-)-chlórpseudoefedrínu sa číselný znak KN
              „2939 99 00“ nahrádza číselným znakom KN „2939 79 90“;
       f)     nasledujúce zápisy sa vkladajú na príslušné miesto v poradí podľa číselného
              znaku KN:

                                              Označenie KN          Číselný
                  Látka                                                           Číslo CAS
                                              (ak je odlišné)      znak KN

„metyl 3-(1,3-benzodioxol-5-yl)-2-                               2932 99 00      13605-48-6
metyloxirán-2-karboxylát (PMK
metylglycidát)

kyselina 3-(1,3-benzodioxol-5-yl)-2-                             2932 99 00      2167189-50-4
metyloxirán-2-karboxylová (PMK
kyselina glycidová)

alfa-fenylacetoacetamid (APAA)                                   2924 29 70      4433-77-6

metyl-2-metyl-3-fenyloxirán-2-karboxylát                         2918 99 90      80532-66-7
(BMK metylglycidát)

kyselina 2-metyl-3-fenyloxirán-2-                                2918 99 90      25547-51-7
karboxylová
(BMK kyselina glycidová)

metyl-alfa-fenylacetoacetát (MAPA)                               2918 30 00      16648-44-5“;

                                              3
 ---pagebreak--- 2.     tabuľka „Kategória 2“ sa mení takto:
       a)     pri zápise týkajúcom sa kyseliny antranilovej sa číselný znak KN
              „2922 43 00“ nahrádza číselným znakom KN „ex2922 43 00“;
       b)     nasledujúci zápis sa vkladá na príslušné miesto v poradí podľa číselného znaku
              KN:

                                              Označenie KN        Číselný
                  Látka                                                        Číslo CAS
                                              (ak je odlišné)    znak KN

„Červený fosfor                                                 2804 70 00   7723-14-0“;
3.     v tabuľke „Kategória 3“ sa pri zápise týkajúcom sa kyseliny sírovej číselný znak KN
       „2807 00 10“ nahrádza číselným znakom KN „2807 00 00“;
4.     tabuľka „Kategória 4“ sa mení takto:
       a)     pri zápise týkajúcom sa liekov a veterinárnych liekov obsahujúcich efedrín
              alebo jeho soli sa číselný znak KN „3003 40 20“ nahrádza číselným znakom
              KN „3003 41 00“ a číselný znak KN „3004 40 20“ sa nahrádza číselným
              znakom KN „3004 41 00“;
       b)     pri zápise týkajúcom sa liekov a veterinárnych liekov obsahujúcich
              pseudoefedrín alebo jeho soli sa číselný znak KN „3003 40 30“ nahrádza
              číselným znakom KN „3003 42 00“ a číselný znak KN „3004 40 30“ sa
              nahrádza číselným znakom KN „3004 42 00“.

                                              4